CELEX: 32010R0413
Language: da
Date: 2010-05-12 00:00:00
Title: Kommissionens forordning (EU) nr. 413/2010 af 12. maj 2010 om ændring af bilag III, IV og V til Europa-Parlamentets og Rådets forordning (EF) nr. 1013/2006 om overførsel af affald som følge af de ændringer, der er vedtaget ved OECD-Rådets beslutning C(2008) 156 (EØS-relevant tekst)

13.5.2010   
            
            
               DA
            
            
               Den Europæiske Unions Tidende
            
            
               L 119/1
            
         KOMMISSIONENS FORORDNING (EU) Nr. 413/2010
   af 12. maj 2010
   om ændring af bilag III, IV og V til Europa-Parlamentets og Rådets forordning (EF) nr. 1013/2006 om overførsel af affald som følge af de ændringer, der er vedtaget ved OECD-Rådets beslutning C(2008) 156
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald (1), særlig artikel 58, stk. 1, litra a), og
   ud fra følgende betragtninger:
   
               (1)
            
            
               På sit 8. møde i december 2005 vedtog arbejdsgruppen vedrørende affaldsforebyggelse og genanvendelse (WGWPR) under Organisationen for Økonomisk Samarbejde og Udvikling (OECD) at præcisere ordlyden af nr. B1030 i bilag IX til Baselkonventionen. Ændringen af dette nummer er vedtaget ved OECD-Rådets beslutning C(2008) 156 og skal nu vedtages inden for rammerne af Baselkonventionen. I afventning af, at partskonferencen under Baselkonventionen giver sin godkendelse, og at bilag V til forordning (EF) nr. 1013/2006 ændres, er det hensigtsmæssigt at inkorporere denne præcisering i EU-lovgivningen.
            
         
               (2)
            
            
               I april 2008 vedtog OECD's WGWPR på sit 11. møde at ændre formuleringen af nr. AA010 i OECD's orange liste over affald. Ændringen af dette nummer er vedtaget ved OECD-Rådets beslutning C(2008) 156. Det er derfor hensigtsmæssigt at inkorporere denne ændring i EU-lovgivningen.
            
         
               (3)
            
            
               Forordning (EF) nr. 1013/2006 bør derfor ændres hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 18 i Europa-Parlamentets og Rådets direktiv 2006/12/EF (2) —
            
         VEDTAGET DENNE FORORDNING:
   Artikel 1
   Bilag III, IV og V til forordning (EF) nr. 1013/2006 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. maj 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 190 af 12.7.2006, s. 1.
   
      (2)  EUT L 114 af 27.4.2006, s. 9.
   
      BILAG
      I bilag III, IV og V til forordning (EF) nr. 1013/2006 foretages følgende ændringer:
      
                  1.
               
               
                  I bilag III, del I, affattes tredje afsnit således:
                  »I denne forordning gælder følgende:
                  
                              a)
                           
                           
                              Henvisninger til liste A i bilag IX til Baselkonventionen skal forstås som en henvisning til bilag IV til denne forordning.
                           
                        
                              b)
                           
                           
                              Ved udtrykket »i form af færdigfremstillet råmateriale« i Basellistens nr. B1020 forstås det opregnede skrot i metalform i enhver ikke-spredbar (3) form.
                           
                        
                              c)
                           
                           
                              Basellistens nr. B1030 affattes således: »Rester indeholdende varmebestandigt metal«.
                           
                        
                              d)
                           
                           
                              Den del af Basellistens nr. B1100, der omhandler »slagge fra forarbejdning af kobber« osv., finder ikke anvendelse; i stedet anvendes (OECD) nr. GB040 i del II.
                           
                        
                              e)
                           
                           
                              Basellistens nr. B1110 finder ikke anvendelse; i stedet anvendes (OECD) nr. GC010 og GC020 i del II.
                           
                        
                              f)
                           
                           
                              Basellistens nr. B2050 finder ikke anvendelse; i stedet anvendes (OECD) nr. GC040 i del II.
                           
                        
                              g)
                           
                           
                              Udtrykket »fluorpolymeraffald« i Basellistens nr. B3010 omfatter også polymerer og copolymerer af fluorethylen (PTFE).«
                           
                        
            
                  2.
               
               
                  I bilag IV, del II, affattes nr. AA010 således:
                  
                              »AA010
                           
                           
                              261900
                           
                           
                              Slagger og andet affald fra jern- og stålindustrien (3)«.
                           
                        
            
                  3.
               
               
                  I bilag V, del 3, liste B, affattes nr. AA010 således:
                  
                              »AA010
                           
                           
                              261900
                           
                           
                              Slagger og andet affald fra jern- og stålindustrien (5)«.